EkBass/fiwiki-20250220-pages-articles huggingface dataset:
Sydämeni tänne jää

Sydämeni tänne jää on Katri Helenan albumi, joka julkaistiin vuonna 1980. Albumi on myynyt kultalevyyn oikeuttavan määrän. Albumi koostuu eri tekijöiden käännöskappaleista, lukuun ottamatta kahta Veikko Samulin ja yhtä Jori Sivosen sävellystä. Avauskappale, Veikko Samulin ja Juha Vainion kirjoittama ”Mun sydämeni tänne jää” tuli toiseksi vuoden 1980 Syksyn sävel -kilpailussa, jossa voiton vei Mikko Alatalon ”Rikoo on riskillä ruma”.. == Kappaleet == === A-puoli === # # # # # # === B-puoli === # # # # # # == Lähteet == Luokka:Vuoden 1980 albumit Luokka:Katri Helenan albumit
Johanna Kylmänen

Ingrid Johanna Katariina Kylmänen (s. 22. maaliskuuta 2002 Pradera, Kolumbia) on suomalainen pikajuoksija, joka edustaa Raision Kuulaa. Hän on sekä Kolumbian että Suomen kansalainen. Kylmäsen valmentaja on Petteri Jouste. Aikaisemmin häntä valmensi hänen isänsä Ari Kylmänen. Kylmänen karsiutui vuonna 2018 Györin alle 18-vuotiaiden EM-kilpailuissa 100 ja 400 metrin välierissä. Buenos Airesissa järjestetyissä nuorten olympialaisissa hän oli mukana 100 metrillä. Heinäkuussa 2019 Kylmänen saavutti tyttöjen 100 metrin juoksussa hopeaa Euroopan nuorten olympiafestivaaleilla Azerbaidžanin Bakussa. Hän karsiutui vuonna 2021 alle 20-vuotiaiden EM- ja MM-kilpailuissa 100 metrin välierissä. Hän kuului Münchenin EM-kilpailuissa 2022 alkuerissä karsiutuneeseen Suomen 4 × 100 metrin viestijoukkueeseen. Kylmänen on saavuttanut Kalevan kisoissa pronssia 100 metrin juoksussa vuosina 2018, 2021 ja 2022. Sisäratojen SM-kilpailuissa hän on saavuttanut 60 metrin juoksussa pronssia 2022 ja 2023. Hän on voittanut yhteensä 14 henkilökohtaista juniorisarjojen SM-kultamitalia eri ikäsarjoissa juoksussa sekä moniotteluissa. == Henkilökohtaiset ennätykset == ; Ulkoradat Laji Aika Paikka Päivä 100 m 11,66 Jämsä 4. heinäkuuta 2021 200 m 24,22 Helsinki 11. elokuuta 2021 400 m 55,50 Turku 26. kesäkuuta 2018 ;Sisäradat Laji Aika Paikka Päivä 60 m 7,42 Helsinki 29. tammikuuta 2022 == Lähteet == Luokka:Suomalaiset pikajuoksijat Luokka:Vuonna 2002 syntyneet Luokka:Elävät henkilöt
EWE

EWE (oikealta nimeltään Erkko Väisänen, s. 1980, Kotka) on suomalainen juontaja, tapahtumatuottaja ja rap-artisti. == Ura == EWE aloitti uransa tapahtumajärjestänä. Suurimpia Ewen järjestämiä tapahtumia on Sano Ääneen! Hämeenlinnassa. EWE ensimmäinen suurempi artistina esiintyminen tapahtui vuonna 2013 silloin toimineen Tietosuus-kokoonpanon jäsenenä Elämä Lapselle -konsertissa Hartwall Areenalla. EWE on soolourallaan julkaissut viisi singleä, joista ensimmäinen oli vuonna 2017 ilmestynyt Miks Teit Noin. Laajempaa huomiota sai kuitenkin Ewen kolmas single Sä Muistat Sen Nimen. Ewen julkaisut ovat keränneet yli 200 000 kuuntelua Spotifyssa. EWEn yksi merkittävimpiä esiintymisiä oli vuoden 2017 Blockfest. EWE kampanjoi koulukiusaamista vastaan vuonna 2019. Hän asuu nykyisin Espoossa. == Diskografia == === Singlet === * Miks Teit Noin (2017) * Elämä on mennyt päin peetä (2017) * Sä Muistat Sen Nimen (2018) * Seilaillaan (2018) * Lähiönomi (2019) == Lähteet == Luokka:Suomalaiset muusikot
Julma kuu

Julma kuu on Outi Pakkasen psykologinen romaani narsistin uhriksi joutuneesta naisesta. Sen on julkaissut Crime Time vuonna 2012. ==Juoni== Tarina kertoo rakkaussuhteissaan epäonnisesta naisesta, joka rakastuu elämänsä mieheksi luulemaansa psykiatriin. Syvälle suhteeseen ajautunut nainen huomaa vasta kovin myöhään, että todellisuus on toinen, nainen on narsistisen miehen uusin uhri, jota psykiatri manipuloi. Tarkkasilmäinen naapuri rientää avuksi.Julma kuu, Biografiasampo, viitattu 17.8.2019 ==Lähteet== Luokka:Vuoden 2012 kirjat Luokka:Suomalaiset romaanit Luokka:Psykologiset romaanit
Haitham Sukkarieh

Haitham Sukkarieh (s. 1966 Irbid) on jordanialainen säveltäjä ja kapellimestari. Hän valmistui Kairon taideakatemian konservatoriosta vuonna 1992 opiskeltuaan siellä Aziz el-Shawanin johdolla. Hän sai sieltä myös filosofian tohtorin arvon vuonna 2011. Opintojensa tueksi hän sai stipendin kuningas Abdullah II:lta. Sukkariehin teoksia on esitetty Egyptissä, Jordaniassa ja Qatarissa. Hänen tuotantoonsa kuuluu muun muassa lukuisia orkesteriteoksia, pianosävellyksiä sekä elokuva- ja teatterimusiikkia.The Living Composers Project: Haitham Sukkarieh Sukkarieh perusti Jordanian kansallisorkesterin Ammanissa vuonna 1997 ja otti hoitaakseen sen pääkapellimestarin tehtävät. Hän opetti sävellystä ja harmoniaa Jordanian musiikkiakatemiassa vuosina 1997–2003. Hän on toiminut myös Jordanian yliopiston apulaisprofessorina.ResearchGate: Haitham Sukkarieh Hän on esiintynyt luennoitsijana tutkimusseminaarissa Isossa-Britanniassa.University College London: The development of contemporary Arabic music and teaching western music in Jordan == Lähteet == Luokka:Jordanialaiset säveltäjät Luokka:Jordanialaiset kapellimestarit Luokka:Vuonna 1966 syntyneet Luokka:Elävät henkilöt
Arafat-vuori

Arafat-vuori () on noin 70 metrin korkuinen kukkula Saudi-Arabiassa, parikymmentä kilometriä Mekasta itään. Islamilaisen perimätiedon mukaan Arafat on paikka, jossa Muhammad piti viimeisen saarnansa. Arafatilla käynti kuuluu muslimien suureen pyhiinvaellukseen, Hadžiin, ja se suoritetaan islamilaisen kalenterin mukaisen Dhu-l-Hijjah -kuukauden 9. päivänä, joka sen vuoksi tunnetaan "Arafatin päivänä" (). Pyhiinvaeltajat viettävät kukkulalla yleensä koko iltapäivän keskipäivästä auringon laskuun saakka. Arafatilla sijaitsee vuonna 2010 avatun Mekan ainoan metrolinjan itäinen pääasema, Arafat 1. Sen läheisyydessä ovat myös Arafat 2 - ja Arafat 3 -nimiset asemat. == Nimen alkuperä == Nimi Arafat johtuu arabian kielen sanoista, jotka tarkoittavat ”yleistä tietoa” tai ”luonnollisesti ymmärrettävää.” Nimeä Arafat käytetään myös laajemmasta alueesta, joka kukkulan lisäksi käsittää sitä ympäröivän tasangon. Itse vuori tunnetaan myös nimellä Armon vuori (). Tiedosto:Arafat pilgrims.jpg|Rukoilevia pyhiinvaeltajia Tiedosto:Masjid Namirah - panoramio.jpg|Masjid Namirah == Lähteet == == Aiheesta muualla == Luokka:Mekka Luokka:Saudi-Arabian vuoret Luokka:Islamin pyhät paikat Luokka:Pyhät luonnonkohteet
Agdistis

Agdistis () tai Agditis () on kreikkalaisessa ja fryygialaisessa mytologiassa kaksineuvoinen jumala tai hirviö, joka oli syntynyt maahan pudonneesta taivaallisesta siemenestä. Agdistis esiintyy itsensä kastroineen jumala Attiksen myytissä. Agdistis rakastui Attikseen ja rikkoi Attikseen ja Kybelen avioliiton. Sen seurauksena Attis kastroi epätoivoissaan itsensä männyn juurella.Cotterell 1996, s. 182Lurker 1987, s. 4-5 Toisen version mukaan Kybele oli Agdistiksen feminiininen ilmentymä, joka rakastui Attikseen. Attis oli kuitenkin uskoton Agdistikselle, ja kostoksi Agdistis noitui Attiksen menettämään järkensä. Kun Agdistis huomasi, että hänen rakastettunsa oli kuolemaisillaan, hän katui tekojaan ja rukoili taivasta säästämään Attiksen hengen. Agdistiksen rukoukseen vastattiin vain osittain, sillä Attiksen sielu siirtyi tuonpuoleiseen ja maan päälle jäi turmeltumaton mutta hengetön ruumis. ==Lähteet== * Cotterell, Arthur: Maailman myytit ja tarut. WSOY 1996. ISBN 951-0-17102-6 * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Kreikkalainen mytologia
Alison Isadora

Alison Isadora (s. 1962 Port ChalmersThe Living Composers Project: Alison Isadora) on uusiseelantilaissyntyinen säveltäjä. Hän opiskeli poliittista filosofiaa ja musiikkia Wellingtonin Victoria-yliopistossa ennen kuin muutti vuonna 1986 Alankomaihin. Uudessa asuinmaassaan hän sai opetusta viulunsoitossa Vera Bethsiltä sekä sävellyksessä Gilius van Bergeijkilta ja Theo Loevendielta Haagin kuninkaallisessa konservatoriossa. Valmistuttuaan vuonna 1994 hän vielä täydensi opintojaan performanssin alalla Amsterdamin DasArtsissa.Sounz: Alison Isadora Isadora on toiminut monissa esiintyvissä ryhmissä eri maissa esittävänä säveltäjänä tai säveltävänä esiintyjänä. Hän on paitsi säveltänyt, myös tehnyt musiikillisia teatteriesityksiä, audiokävelyitä ja installaatioita. Hän on teoksissaan hyödyntänyt muun muassa tarinankerrontaa ja yleisön osallistumista sosiaalisten teemojen käsittelyssä. Musiikkikouluttajana Isadora on perehdyttänyt tanssin, koreografian ja teatterin opiskelijoita ääneen ja sävellykseen Arnhemin ArtEZ- taideyliopistossa. Isadora oli kaudella 2016–2017 Creative New Zealandin Jack C. Richards -nimikkosäveltäjä Uuden-Seelannin musiikkikoulussa ("Te Kōkī"). Isadora on myös toiminut viulistina muun muassa Mondriaan Strings -kokoonpanossa. Vuonna 1991 hän oli miehensä, Jan-Bas Bollenin kanssa perustamassa HEX Ensemblea, jossa toimi vuoteen 1998. Isadora on saanut monia tunnustuksia, kuten Haagin kuninkaallisen konservatorion sävellyspalkinnon (1994) ja Otagon yliopiston Mozart-stipendin (2001). Hänen kustantajansa on Donemus. == Lähteet == Luokka:Uusiseelantilaiset säveltäjät Luokka:Alankomaalaiset säveltäjät Luokka:Uusiseelantilaiset viulistit Luokka:Alankomaalaiset viulistit Luokka:Performanssitaiteilijat Luokka:Vuonna 1962 syntyneet Luokka:Elävät henkilöt
Sodsai Rungphothong

Sodsai Rungphothong (, s. 12. toukokuuta 1950 Thaimaa) on thaimaalainen laulaja. Hän esiintyy elokuvissa "Sao Ngam Mueng Phichit" ja "Rak Nong Phorn".“ชทพ.” เปิดตัว “สดใส รุ่งโพธิ์ทอง” ว่าที่ผู้สมัคร เขต5 ปทุมธานี สดใส รุ่งโพธิ์ทอง นักร้องลูกทุ่งชื่อดังเตรียมเข้าแจ้งความ ตร.ปอท.'สดใส รุ่งโพธิ์ทอง' โชว์ใบสมัครชทพ. ปัดข่าวซบพปชร. == Diskografia == === Studioalbumit === * Sao Ngam Mueng Phichit (สาวงามเมืองพิจิตร) * Rak Jang Thee Bang Bakong (รักจางที่บางปะกง) * Bok Rak Fak Jai (บอกรักฝากใจ) * Rao Khon Jon (เราคนจน) * Rak Nong Phon (รักน้องพร) == Lähteet == Luokka:Thaimaalaiset näyttelijät Luokka:Thaimaalaiset laulajat Luokka:Vuonna 1950 syntyneet Luokka:Elävät henkilöt
Plasmasytytys

Plasmasytytys on vaihtoehtoinen polttomoottorin kipinäsytytyksen menetelmä, jossa tavanomaisen sytytystulpan pistemäisen kipinän sijasta tuotetaan polttoaineseoksen ionisaatio ja siitä aiheutuva nopea syttyminen plasmasytytystulpan kahden elektrodin väliseen suureen tilavuuteen. Sisempi elektrodi on kapea metallitappi, joka on sijoitettu ympyrälieriön muotoisen ulomman elektrodin keskelle. Ulommassa elektrodissa on aukkoja kaasunvaihdon ja liekin etenemisen helpottamiseksi. Plasmasytytyksessä purkaukseen tarvittava jännite on elektrodien välisen etäisyyden vuoksi suurempi kuin tavanomaisessa sytytystulpassa. Plasmasytytyksessä muodostuu lukuisia samanaikaisia säteittäisiä purkauskanavia elektrodien välille. Plasmasytytyksessä sähköpurkaus kestää vain joitain nanosekunteja. Plasmasytytyksessä tarvittava sytytystulppa voidaan jälkiasentaa tavanomaisen sytytystulpan tilalle sillä edellytyksellä että plasmasytytystulpan elektrodit mahtuvat palotilaan. Plasmasytytyksen erityinen etu on sen kyky sytyttää nopeasti ja luotettavasti laihojakin polttoaineseoksia, jolloin moottoriin saadaan hyvä hyötysuhde ja vähäiset typen oksidien päästöt. Tavanomaisella kipinäsytytyksellä tarvittava seossuhde on lähellä stoikiometrista optimia eikä puristusta voi kasvattaa korkeaksi nakutustaipumuksen vuoksi. Plasmasytytyksessä nakutus vältetään laihan seossuhteen avulla, jolloin myös seoksen puristusta voidaan kasvattaa. Sähköpurkaukseen tarvittavan korkean jännitteen ja purkauksen lyhyen keston vuoksi sytytysjärjestelmässä tarvitaan uudenlaisia elektronisia sytytyspiirejä. ==Katso myös== * Kipinällä hallittu puristussytytys * Lasersytytys * Mikroaaltosytytys * Pyörteinen suihkusytytys ==Lähteet== * * * Patentti US 10,072,629 B2 Sanders et al.: "Repetitive ignition system for enhanced combustion". September 11, 2018. Viitattu 2019-08-17. Luokka:Polttomoottorit
Tavel (Gard)

Tavel on kunta Ranskan eteläosassa Gardin departementissa Occitanien alueella. Se sijaitsee noin 40 kilometriä Nîmesin kaupungista koilliseen. Tavel on viinintuotantoalueet. Siellä valmistettu roseeviini Tavel (AOC) on kansainvälisesti tunnettu viini. Tärkeimmät käytettävä viinirypäleet ovat Grenache, Cinsault ja Syrah. Tavelissa on valmistettu viiniä jo antiikin ajoista lähtien. 1300-luvulla Tavelin viini kuului paaville tarjoiltaviin viineihin. Tavelissa tuotetaan myös AOC-laatuluokituksen saanutta oliiviöljyä.Tour de France 2019 ==Lähteet== ==Aiheesta muualla== Luokka:Gardin kunnat
Fazerin Parhain

Fazerin Parhain on Oy Karl Fazer Ab:n valmistama makeissekoitus. Monet kutsuvat makeissekoitusta nimellä Fazerin Parhaat sen virallisen nimen sijaan. Makeissekoitus ilmestyi alun perin vuonna 1935 nimellä Extra Prima. Sekoituksen makeisvalikoima on muuttunut useita kertoja vuosien varrella. Sekoitukseen ovat kuuluneet muun muassa makeiset Alfa, Geisha/Tokyo, Hawaii/Havad, Kino, Pähkinä, Rapu ja Regina, jotka ovat sittemmin poistuneet sekoituksesta. Makeiset Islanti, Kiss-Kiss, Lakta, Orange, Rex, Suometar ja Tosca ovat yhä mukana vuonna 2023 myytävässä sekoituksessa. == Geisha == Fazerin Parhaimmissa esiintyneen Geisha-makeisen nimi muutettiin Geisha- suklaan markkinoille tuonnin yhteydessä Tokyoksi. ==Lähteet== Luokka:Fazerin makeiset
Eläintohtori 3

Eläintohtori 3 () on Rich Thornen ohjaama komediaelokuva vuodelta 2006. Se on jatkoa Eläintohtori 2-elokuvalle. == Juoni == Elokuva kertoo Maya Dolittlestä (Kyla Pratt), joka haluaisi olla tavallinen teinityttö, mutta hänen kykynsä puhua eläimille pilaa yleensä kaiken. Maya joutuu kotiarestiin, mutta karkaa juhlimaan ystäviensä kanssa, ja hänen äitinsä Lisa (Kristen Wilson) lähettää hänet rangaistukseksi kesäksi Durangon ratsutilalle. Siellä Maya ihastuu tilanomistaja Judin (John Amos) Bo-poikaan (Walker Howard). Leirin lopuksi Maya saa kuulla, että Jud joutuu myymään tilan vararikon vuoksi. Maya, Bo ja muut leiriläiset päättävät osallistua rodeoon voittaakseen pääpalkinnon 50 000 dollaria pelastaakseen tilan. Rodeossa Bo kestää härän selässä kahdeksan sekuntia ja voittaa kilpailun, ja vaikka hän putoaakin sen selästä hän ei loukkaannu vakavasti. Lopussa Bo ja Maya suutelevat. == Lähteet == Luokka:Yhdysvaltalaiset komediaelokuvat Luokka:Vuoden 2006 yhdysvaltalaiset elokuvat Luokka:Yhdysvaltalaiset perhe-elokuvat Luokka:Steve Carrin ohjaamat elokuvat Luokka:Lastenkirjoihin perustuvat elokuvat Luokka:Elokuvat terveydenhoidosta
Matts Wikberg

Matts Frans Ernesto Wikberg (1909 Kotka – 1979 Turku) oli suomalainen merivoimien upseeri, sotilasarvoltaan komentaja. Tultuaan ylioppilaaksi 1928 Wikberg haki varusmiespalveluksen jälkeen Merisotakouluun. Hän osallistui kadettina Suomen Joutsenen 1. valtameripurjehdukseen ja nuorena upseerina, vahtipäällikön apulaisena, Suomen Joutsenen 7. valtameripurjehdukseen. Sodassa hän mm toimi tykkivene Uusimaan päällikkönä johtaen laivasto-osastoa Somerin taistelussa ja osallistuen Bengtskärin taisteluun. Sodan jälkeen Matts Wikberg toimi eri tehtävissä Helsingin ja Turun laivastoasemilla, mm Laivaston koulun johtajana Pansiossa. Suomen ostettua Englannista Porlock Bay –nimisen fregatin merivoimien koululaivaksi, Matts Wikberg määrättiin Matti Kurjeksi uudelleen kastetun laivan ensimmäiseksi päälliköksi. Hän haki laivan Englannista 1962 ja toimi sen päällikkönä vuoteen 1964. Näiden vuosien aikana hän ihaili laivan merikelpoisuutta sekä hallittavuutta. Fregatti Matti Kurki teki hänen johdollaan lukuisia laivastovierailuja sisältäneitä purjehduksia, joista pisin Välimeren läpi Mustalle merelle Sevastopoliin. Eläkkeelle Matts Wikberg siirtyi vuonna 1964. == Lähteet == * Pia Meurman / kotiarkisto Luokka:Suomalaiset upseerit Luokka:Vuonna 1909 syntyneet Luokka:Vuonna 1979 kuolleet
Pääskyneitokala

Pääskyneitokala (Azurina hirundo) on koralliahventen (Pomacentridae) heimoon kuuluva merikalalaji. Sitä tavataan itäisellä Tyynellä valtamerellä Baja Californiassa, Guadalupessa ja Revilla Gigedon saarilla. Lajin suurin tavattu pituus on 14 senttimetriä. == Lähteet == Luokka:Koralliahvenet
Tummataitekoi

Tummataitekoi (Parornix loganella) on miinaajakoiden (Gracillariidae) heimoon kuuluva perhoslaji. Lajin siipiväli on 9–11 millimetriä. Sitä tavataan Englannissa ja Skotlannissa. Tummataitekoin toukkien ravintoa ovat koivujen lehdet. thumb|left|Tummataitekoin toukka. == Lähteet == == Aiheesta muualla == *Laji.fi: Tummataitekoi (Parornix loganella) Luokka:Miinaajakoimaiset
Sadistinen persoonallisuushäiriö

Sadistinen persoonallisuushäiriö on persoonallisuushäiriö, johon sisältyy toisen kärsimyksestä nauttiminen. Se esitetään diagnoosijärjestelmässä Diagnostic and Statistical Manual of Mental Disorders (DSM-III-R).Hucker, Stephen J. Sadistic Personality Disorder, Forensic Psychiatry Uudemmissa DSM:n versioissa (DSM-IV, DSM-IV-TR and DSM-5) ei sitä ole. Sanat sadismi ja sadisti on nimetty markiisi de Saden mukaan. == Määritelmä == Sadismiin kuuluu nautinnon saaminen muiden kokemasta epämukavuudesta tai kivusta. Vastakkaisprosessien teoria selittää, miten yksilöt paitsi ylpeilevät myös nauttivat sadistisesta toiminnasta. Jos ihmisellä on sadistinen persoonallisuus, hän tavallisesti käyttäytyy aggressiivisesti ja julmasti. Sadismiin voi kuulua myös emotionaalisen julmuuden käyttö, tietoinen muiden ihmisten manipulointi pelon avulla ja kiinnostus väkivaltaan, kuten harrastukset joissa osatekijänä on väkivalta hienostuneessa muodossa. Theodore Millon sanoo, että sadismissa on neljä alatyyppiä, joille hän antoi nimet pakottava sadismi, (enforcing sadism) purkautuva sadismi (explosive sadism), veltto sadismi (spineless sadism) ja tyrannimainen sadismi (tyrannical sadism).Disorders of Personality: DSM-IV and Beyond, p. 482 ==Katso myös== * Seksuaalinen sadismi ==Lähteet== == Aiheesta muualla == * Psychological Profile of Washington, D.C.-Area Sniper provides some excellent theoretical descriptions of the sadistic personality. * PTypes Sadistic Personality Disorder * Institute for Advanced Studies in Personality & Psychology Trait details & visual reference * Sivu sadismista Luokka:Persoonallisuushäiriöt Luokka:Kriminologia Luokka:Väkivalta
Mellonsaari

Mellonsaari eli Mello on saari Puruvedessä. Se sijaitsee Kaakkois-Suomessa, Savonlinnan kunnassa, 300 km koilliseen Helsingistä. Saaren pinta-ala on 1,1 hehtaaria ja sen enimmäispituus on 180 metriä kaakosta luoteeseen. Saaren omistaa turkulainen Pirkko Kuula (o.s. Penttilä). Mellonsaaren ilmasto on boreaalinen. Lämpimin kuukausi on heinäkuu, jonka keskilämpötila on °C, kylmin helmikuu, jonka keskilämpötila on °C. Koko vuoden keskilämpötila on °C. Luokka:Saimaan saaret Luokka:Savonlinnan luonto
Saint-Barthélemyn lippu

Saint-Barthélemyn lippu on Saint-Barthélemyn tunnus. Virallisesti Saint- Barthélemy käyttää lippunaan Ranskan lippua. Sillä on käytössä myös epävirallinen lippu, joka on käytännössä Saint-Barthélemyn vaakuna valkoisella pohjalla. ==Lähteet== Luokka:Saint-Barthélemy Luokka:Ranskan liput
Kotimaa (albumi)

Kotimaa on Katri Helenan albumi, joka julkaistiin vuonna 1981. == Kappaleet == === A-puoli === # # # # # # === B-puoli === # # # # # # Luokka:Vuoden 1981 albumit Luokka:Katri Helenan albumit
Minä soitan sulle illalla

Minä soitan sulle illalla on Katri Helenan albumi, joka julkaistiin vuonna 1982. Se sisältää Toivo Kärjen joko omalla nimellä tai salanimellä säveltämiä kappaleita monien eri sovittajien versioina. == Kappaleet == === A-puoli === # # # # # # === B-puoli === # * # # # # # Luokka:Vuoden 1982 albumit Luokka:Katri Helenan albumit
Santeri Kiiveri

Santeri Kiiveri (s. 18. maaliskuuta 2000) on suomalainen alppihiihtäjä ja paralympiavoittaja. Kiiveri kilpailee para-alppihiihdon maailmancupissa. Vuonna 2018 hän edusti Suomea Pyeongchangin talviparalympialaisissa, jossa hänen paras sijoituksensa oli pujottelusta neljäs. Kilpaillessaan talviparalympialaisissa Kiiveristä tuli ensimmäinen 2000-luvulla syntynyt suomalainen paralympiaurheilija. Seuraavissa paralympialaisissa Pekingissä 2022 hän voitti kultaa suurpujottelussa ja saavutti hopeaa superalppiyhdistetyssä. 187 senttimetriä pitkä Kiiveri edustaa Saimaa Ski -seuraa. Kiiveri aloitti alppihiihdon jo nuorena. Hän vammautui syntyessään ja hänellä on erbin pareesi eli olkahermopunoksen syntyvaurio oikeassa kädessä. Kaudella 2016-2017 Kiiveri voitti para-alppihiihdon Eurooppa Cupin kokonaiskilpailun ja kaksi kautta myöhemmin hän sijoittui para-alppihiihdon pujottelucupin neljänneksi. Lisäksi Kiiverillä on useita para-alppihiihdon maailmancupin podiumsijoja. Vuoden 2018 talviparalympialaisissa Etelä-Korean Pyeonchangissa Kiiveri kilpaili viidessä lajissa sijoittuen kolmesti kärkikymmenikköön. Pujottelussa hän oli neljäs ja suurpujottelussa sekä superyhdistetyssä kuudes. Vuonna 2017 Kiiveri valittiin Urheilutoimittajain Liiton vuotuisessa äänestyksessä lajinsa parhaaksi urheilijaksi Suomessa. http://edgeski.fi/alpine_news/urheilutoimittajien-valinta-seitsemas- sveitsissa-santeri-kiiveri-kova-tyo-ja-tulokset-huomioitiin/ == Lähteet == Luokka:Suomalaiset alppihiihtäjät Luokka:Suomalaiset vammaisurheilijat Luokka:Vuonna 2000 syntyneet Luokka:Elävät henkilöt
Love Me Only

Love Me Only on suomalaisen Hurriganes-yhtyeen kappale ja single vuonna 1983 ilmestyneeltä albumilta Seven Days, Seven Nights. Singlen B-puoli on samalla albumilla julkaistu ”Doreen”. Singleä ei juurikaan soitettu radiossa,Kontiainen, Vesa: Seven Days, Seven Nights -albumin vuoden 2019 painoksen liitteen esittelyteksti (SRE268). eikä se saavuttanut listasijoituksia. Alkuperäisen singlen julkaisi Scandia-Musiikki. Svart Records julkaisi siitä uusintapainoksen vuonna 2017. Svartin mustavinyylistä versiota on painettu 200 kappaletta ja kirkkaalle vinyylille painettua versiota 300 kappaletta. == Lähteet == Luokka:Hurriganesin kappaleet Luokka:Vuoden 1983 kappaleet
Mutantit (Marvel Comics)

Marvel Comicsin sarjakuvissa mutantti on termi ihmisille, joilla geneettinen ominaisuus nimeltä X-geeni. Sen seurauksena mutantilla on yliluonnollisia kykyjä, jotka näyttäytyvät ensi kertaa murrosiässä. Ihmismutantteja kutsutaan toisinaan ihmisten alalajiksi Homo sapiens superior tai yksinkertaisesti Homo superior. Marvel-universumissa on myös epätarkkoja tietoja siitä ovatko mutantit Homo sapiensin seuraava kehitysvaihe vai ei. Toisin kuin Marvelin muut mutaatiot, kuten Hulk, Hämähäkkimies, Ihmeneloset ja Imijä, jotka olivat altistuneet ulkopuolisille energioille tai muille tekijöille, mutanteilla on oikeita geneettisiä mutaatioita. == Taustatarina == 1950-luvulla Marvelin edeltäjän Atlas Comicsin sarjakuvissa esiteltiin useita erilaisia mutanttihahmoja, kuten Roger Carstairs, jolla on nyky luoda illuusioita, tai Tad Carter, jolla oli telekineettiset voimat.Man Comics #28 (syyskuu 1953).Amazing Adult Fantasy #14 (heinäkuu 1962). Mutta 1960-luvun alussa Marvelin toimittaja/kirjoittaja Stan Lee loi modernin käsitteen mutanteille ja käytti termiä joihinkin supersankareihin tai superroistoihin, jotta kaikille heistä ei tarvitsisi olla erillistä taustatarinaa. Lisäksi Lee päätti, että teini-ikäisillä mutanteilla olisi myös tavallisten ihmisten tavoin oma koulu, jotta nämä pystyisivät paremmin sopeutumaan maailmaan. Ensimmäiset mutanttihahmot olivat Ryhmä-X:n jäsenet, jotka esiteltiin näiden omassa sarjakuvassa X-Men vuonna 1963. Marvel esitteli myöhemmin myös muitakin mutanttisupersankariryhmiä kuten Uudet Mutantit, X-Tekijä, Excalibur, X-Voima ja Generation X. == Lähteet == Luokka:Marvel-universumin mutantit
Saragossan sopimus

Saragossan sopimus solmittiin vuonna 1529 Espanjan ja Portugalin välillä. Se solmittiin ratkaisemaan kiista Molukkien hallinnasta, mutta siitä tuli etupiirijako Tyynellä valtamerellä samaan tapaan kuin Tordesillasin sopimuksella oli jaettu Keski- ja Etelä-Amerikka. == Lähteet == Luokka:Portugalin historia Luokka:Espanjan historia
Neidonrosmikki

Neidonrosmikki (Westringia fruticosa) on huulikukkaiskasvien heimoon kuuluva rosmikkien suvun ikivihreä pensas. Se on kotoisin Australian itärannikolta New South Walesistä. == Kuvaus == === Varret, oksat ja lehdet === Neidonrosmikin varret puutuvat vanhemmiten. Se kasvaa 1–1,5 metriä, hyvissä oloissa 2 metriä korkeaksi ja oksat ovat tiheässä. Muodoltaan pensaat ovat puolipyöreitä tai epäsäännöllisiä. Sen rosmariinin lehtiä muistuttavat lehdet ovat kapeat ja niiden pituus on noin 2 senttimetriä. Päältä ne ovat väriltään vihreät tai harmaan vihreät alta harmahtavat. Lehtien ja nuorten versojen päällä ohutta samettimaista karvaa. === Kukat === Neidonrosmikki kukkii ympäri vuoden, jos ilma on leuto, mutta erityisen runsaasti keväällä. Kukat ovat valkoiset ja niiden halkaisija on noin 2 senttimetriä. Terälehtiä on yleensä viisi, joista kaksi ylintä on valkoisia. Alimmissa kolmessa terälehdessä on violettiin vivahtavia pisteitä. Kukat pölytyksen suorittavat hyönteiset, muun muassa mehiläiset ja perhoset. == Kasvupaikat ja levinneisyys == Neidonrosmikki kasvaa Australiassa kapealla rannikkokaistaleella joka ulottuu New South Walesistä Queenslandiin. Luonnollisilla kasvupaikoillaan se kasvaa vettä hyvin läpäisevässä maassa. Se on sopeutunut vähäravinteiseen maahan, kestämään tuulta, kuivuutta ja suolaisia tyrskyjä. Australiassa sitä kasvatetaan koristekasvina talojen pihoilla ja puistossa. Sitä on myös viety seuduille, jotka ovat lähellä sen luontaista kasvuympäristöä mutta se kestää pientä hieman alle nollan pakkastakin. Siementen lisäksi se lisääntyy myös pistokkaista. Rosmikkien tieteellinen sukunimi Westringia on annettu ruotsalaisen lääkärin ja luonnontieteilijän Johan Peter Westringin kunniaksi. Neidonrosmikin lajin nimi fruticosa tarkoittaa pensasta latinaksi. == Kuvia == Coastal Rosemary bush (6018097642).jpg|Neidonrosmikki, Botany Bay National Park, Australia AG -W.fruticosa-gen-4.jpg|Neidonrosmikin kukkia AG -W.fruticosa-leav-1.jpg|Neidonrosmikin lehdet ovat neulasmaisia. Niissä sekä oksissa on hentoa karvaa. AG -W.fruticosa-flow-3.jpg|Neidonrosmikin kukan lähikuva AG -W.fruticosa-cal-1.jpg|Neidonrosmikin hedelmiä AG -W.fruticosa- fruit-1.jpg|Neidonrosmikin puoliksi avattu hedelmä == Lähteet == == Aiheesta muualla == * * Luokka:Huulikukkaiskasvit Luokka:Pensaat
Taungoo-dynastia

Taungoo-dynastia hallitsi Burmaa 1400- tai 1500-luvulta 1700-luvun puoliväliin. Dynastian kantaisäksi kutsutaan joko kuningas Minkyinyoa (vallassa 1486–1531) tai hänen poikaansa Tabinshwehtia (vallassa 1531–1550). Kun portugalilaiset valloittivat alueita Malakassa, Tabinshwehti siirsi pääkaupunkiaan eteläämmäksi Bagoon päästäkseen osaksi ulkomaankaupasta. Hän yritti yhdistää burmalaiset, monit ja shanit yhdeksi kansaksi. == Hallitsijat == Nimi sukulaisuus vallassa huom. Pääkaupunki Mingyinyo 1510–1531 perustaja Taungu Tabinshwehti poika 1531–1551 1539 siirsi pääkaupungin Taungu Tabinshwehti poika 1531–1551 1539 siirsi pääkaupungin Pegu Bayinnaung lanko 1551–1581 Pegu Nandabayin poika 1581–1599 Pegu Anaukpetlun Bayinnaungin leski 1605–1628 Dynastian uudelleen perustaminen Innwassa eli Avassa Ava Minredeippa poika 1628 Ava Thalun eno (Alaukpetlunin veli) 1629–1648 Ava Pindale poika 1648–1661 Ava Pye velipuoli 1661–1672 Ava Narawara poika 1672 Ava Minrekyawdin Thalunin leski 1673–1698 Ava Sane poika 1698–1714 Ava Taninganwe poika 1714–1733 Ava Mahadammaya poika 1733–1752 Ava == Lähteet == Luokka:Myanmarin historia Luokka:Hallitsijasuvut
Aziz el-Shawan

Aziz el-Shawan (6. toukokuuta 1916 – 14. toukokuuta 1993https://web.archive.org/web/20080130063642/http://phonoarchive.org/grove/Entries/S25612.htm) oli egyptiläinen säveltäjä. Häntä pidetään toisen egyptiläissäveltäjäsukupolven edustajana, jona hän loi oman tyylinsä kansallisin vaikuttein.The Garland Encyclopedia of World Music: The Middle East, s. 1233 Hänen opettajanaan oli Moskovassa Aram Hatšaturjan, jolta saadut vaikutteet näkyvät värikkäässä orkestroinnissa ja melodisen linjan käytössä. El-Shawan on teosten nimissä ja motiiveissa viitannut sekä muinaiseen että myöhempään, arabien asuttamaan Egyptiin.Images of Enchantment: Visual and Performing Arts of the Middle East, s. 132 El-Shawanin teosten joukossa ovat baletti Isis ja Osiris, neljä sinfoniaa, konsertto pianolle ja orkesterille sekä Omanin perinnemusiikkiin pohjautuva Tansseja. Hän sävelsi myös maansa ensimmäisen oopperan (Anas al-Wogood), joka kantaesitettiin kolmekymmentä vuotta säveltämisensä jälkeen vuonna 1995. Hänen tyttärensä on etnomusikologi Salwa el-Shawan Castelo-Branco.The Center for Middle Eastern studies, Harvard University: Egyptian Composer Aziz El-Shawan’s Career and the Loeb Musical Library Collection of El Shawan's Musical Manuscripts Hänen oppilaidensa joukossa oli Kairon taideakatemian konservatoriossa Haitham Sukkarieh.The Living Composers Project: Haitham Sukkarieh == Lähteet == Luokka:Egyptiläiset säveltäjät Luokka:Oopperasäveltäjät Luokka:Vuonna 1916 syntyneet Luokka:Vuonna 1993 kuolleet
Thitima Suttasuntorn

Thitima Suttasuntorn (, 4. syyskuuta 1961 – 7. heinäkuuta 2017แฟนคลับสุดอาลัย "แหวน ฐิติมา" เสียชีวิตแล้วทูลกระหม่อมหญิงอุบลรัตนฯ เสด็จพระราชทานเพลิงศพ "แหวน ฐิติมา" ณ วัดธาตุทองPrajuab Khriri Khan, Thaimaa), oli thaimaalainen laulaja ja näyttelijä. Hän on laulaja elokuvissa "Chan Pen Chan Eng", "Rao Mee Rao", "San Ying San Ya", Fah Yang Mee Fon". == Diskografia == === Studioalbumit === * 1983 - Chan Pen Chan Eng ฉันเป็นฉันเอง * 1986 - Rao Mee Rao เรามีเรา * 1987 - Khon Tee Roo Jai คนที่รู้ใจ * 1991 - San Ying San Ya สัญญิงสัญญา * 1993 - Waen Jud Jud Jud แหวน ... (จุด จุด จุด) * 1995 - Hua Mae Pong หัวแม่โป้ง * 1999 - Joo Joam จู่โจม * 1999 - Waen 1999 แหวน 1999 * 2002 - RED HOT == Lähteet == Luokka:Thaimaalaiset laulajat Luokka:Thaimaalaiset näyttelijät Luokka:Vuonna 1961 syntyneet Luokka:Vuonna 2017 kuolleet
Monsit Khamsoi

Monsit Khamsoi (, s. 30. huhtikuuta 1964 Thaimaa) on thaimaalainen laulaja. Hän on laulaja elokuvissa "Jod Mai Phit Song", "Khai Kway Chuai Mae", "Sang Nang", "Ko Sam Phee", "Kluay", "Fak Phleng Tueng Ther".มาแล้ว! หวย "มนต์สิทธิ์" งวด 16 พ.ค. แฟนๆ เสี่ยงโชค ลุ้นรวยไปด้วยกันรับว่าเป็น "มนต์สิทธิ์ คำสร้อย" หลุดชอบ(เด็ก)ผู้ชาย ผู้จัดการออนไลน์ == Diskografia == === Studioalbumit === *1995 - "Khai Kwai Chuai Mae" (ขายควายช่วยแม่) *1996 - "Sang Nang" (สั่งนาง) *1997 - "Kid Tueng Jang Loey" (คิดถึงจังเลย) *1998 - "Ko Sam Phi" (โกสัมพี) *1999 - "Kam Lang Jai" (กำลังใจ) *2001 - "Dok Mai Hai Khoon" (ดอกไม้ให้คุณ) *2002 - "Pha Poo Tieang" (ผ้าปูเตียง) *2007 - "Rong Siea Hai Phoe" (ร้องเสียให้พอ) == Lähteet == Luokka:Thaimaalaiset laulajat Luokka:Vuonna 1964 syntyneet Luokka:Elävät henkilöt
Uuden-guineanrotta

Uuden-guineanrotta (Rattus novaeguineae) on trooppisissa olosuhteissa elävä jyrsijälaji. Se painaa noin 133 grammaa. Uuden-guineanrotta on kaikkiruokainen. Se on levinnyt ainoastaan Papua-Uuteen-Guineaan. == Lähteet == Luokka:Varsinaiset rotat ja hiiret Luokka:Lemmikkijyrsijät
Miekkasampi

Miekkasampi (Psephurus gladius) on toinen nykyisen lapasampien heimon (Polyodontidae) kalalajeista ja sukunsa Psephurus ainoa laji. Se on kuitenkin kuollut sukupuuttoon 2000-luvulla. Miekkasampi oli aikanaan yksi suurimmista makean veden kalalajeista, suurin yksilö oli 7-metrinen ja painoi useita satoja kiloja. Lajia eli Kiinassa Jangtse-joessa ja sen sivujoissa, ja sitä kalastettiin runsaasti vielä 1970-luvulla. == Lähteet == Luokka:Lapasammet Luokka:Sukupuuttoon kuolleet kalat
Anurogryllus fulvaster

Anurogryllus fulvaster on suorasiipisten (Orthoptera) lahkoon ja sirkkojen (Gryllidae) heimoon kuuluva hyönteinen. Lajin kuvasi tieteelle ensimmäisen kerran Lucien Chopard vuonna 1956. Sillä ei ole alalajeja. == Lähteet == Luokka:Suorasiipiset
Lasisammakko

Lasisammakko (Sachatamia albomaculata) on sammakoiden lahkoon kuuluva sammakkoeläin. Lajia tavataan Hondurasissa, Costa Ricassa, Panamassa, Kolumbiassa ja Ecuadorissa. Edward Harrison Taylor kuvasi lajin tieteelle vuonna 1949. == Elinympäristö == Lasisammakko viihtyy lähellä merta kosteikkoisissa metsissä. Sen elinympäristöt ovat pensaat ja puut metsävirtojen läheisyydessä. Lasisammakko luokitellaan elinvoimaiseksi (LC). == Lähteet == Luokka:Sammakkoeläimet
Ruben Aharonian

Ruben Aharonian (; s. 1947 Riika, Latvia) on viulisti ja kapellimestari. Hän on toiminut Borodin-kvartetin ensiviulistina vuodesta 1996. Jo ennen siihen liittymistään hän oli luonut menestyksekkään uran solistina ja kapellimestarina.Borodin Quartet: Ruben Aharonian Aharonian opiskeli Moskovan konservatoriossa Vladimir Jankélévitchin johdolla ja täydensi valmistuttuaan opintojaan Leonid Koganin johdolla. Hän on voittanut palkintoja monissa kansainvälisissä kilpailuissa, kuten Enescu-viulukilpailussa (Bukarest), Montrealin kansainvälisessä musiikkikilpailussa ja Tšaikovski-viulukilpailussa (Moskova). Hän päätti olla osallistumatta jatkossa kilpailuihin vuoden 1974 Tšaikovski-kilpailun jälkeen. Kilpailussa David Oistrah päätti jättää ensipalkinnon myöntämättä ja sen sijaan myönsi toisen palkinnon jaetusti kolmen kilpailijan kesken.Armenian Community Council of the United Kingdom: In Search of Past Time: A Rare Interview with Maestro Ruben Aharonian touring UK with Borodin String Quartet Aharonian toimi viuluprofessorina Jerevanin valtionkonservatoriossa kahdenkymmenen vuoden ajan. Hän on kiertänyt laajalti Euroopassa sekä Pohjois- ja Etelä-Amerikoissa. Vuosina 1983–1996 hän toimi Armenian valtion kamariorkesterin pääkapellimestarina ja musiikillisena johtajana; hän on soittanut saman orkesterin kanssa solistinakin. Hän levytti orkesterin kanssa Wolfgang Amadeus Mozartin teoksia. Aharonian oli vuonna 2005 Borodin-kvartetin muiden jäsenten kanssa ehdolla Grammy-palkinnon saajaksi.Grammy Awards: Rubén Aharonian == Lähteet == Luokka:Armenialaiset viulistit Luokka:Armenialaiset kapellimestarit Luokka:Vuonna 1947 syntyneet Luokka:Elävät henkilöt
Isomedaka

Isomedaka (Adrianichthys poptae) on medakojen (Adrianichthyidae) heimoon kuuluva kala. Lajia pidetään akvaariokalana. Max Carl Wilhelm Weber ja Lieven Ferdinand de Beaufort kuvasivat lajin ensimmäisenä vuonna 1922. == Ulkonäkö ja koko == Isomedaka voi kasvaa jopa 17,1 senttimetrin mittaiseksi. == Levinneisyys ja elinympäristö == Isomedakaa tavataan Posojärvessä Indonesiassa. Laji elää makeassa vedessä. Isomedakalle sopivin veden pH-arvo on 7,5–8,5 ja veden lämpötila 24–29 °C. Se elää veden pelagisella alueella. == Lähteet == Luokka:Nokkakalat Luokka:Uhanalaiset kalat Luokka:Akvaariokalat
Ripsumedaka

Ripsumedaka (Adrianichthys oophorus) on medakojen (Adrianichthyidae) heimoon kuuluva kalalaji. Maurice Kottelat kuvasi lajin tieteelle vuonna 1990. == Ulkonäkö ja koko == Ripsumedakan tavallinen pituus on noin 6,5 senttimetriä. Se voi kasvaa jopa 8,5 senttimetrin mittaiseksi. == Levinneisyys ja elinympäristö == Ripsumedakaa tavataan Indonesiassa. Laji elää makeassa vedessä. Ripsumedakalle sopivin veden pH-arvo on 7,5–8,5 ja veden lämpötila 24–29 °C. Se elää veden pelagisella alueella. == Lähteet == Luokka:Nokkakalat
Francesco Griffo

Francesco Griffo (k. 1518 tai 1519), joka tunnettiin myös nimellä Francesco da Bologna, oli venetsialainen kirjainleikkaaja. Griffo työskenteli kirjanpainaja ja kustantaja Aldus Manutiukselle, ja leikkasi hänen kirjapainolleen varhaiset kursiivit sekä ensimmäiset tunnetut antiikvakirjaimet. Manutiuksen kuoltua 1515 Griffo palasi Bolognaan, jossa painoi joistakin kirjoista omia laitoksiaan. Hän kuoli joko vuonna 1518 tai 1519. Kertomusten mukaan hänet hirtettiin lankonsa murhasta. == Lähteet == Luokka:1400-luvulla syntyneet Luokka:1510-luvulla kuolleet Luokka:Italialaiset kirjainmuotoilijat
Adrianichthys

Adrianichthys on medakojen (Adrianichthyidae) heimoon kuuluva kalasuku. Sen lajeja tavataan Aasiasta.https://www.fishbase.se/identification/SpeciesList.php?genus=Adrianichthys == Lajit == * Nokkamedaka (Adrianichthys kruyti) * Ripsumedaka (Adrianichthys oophorus) * Isomedaka (Adrianichthys poptae) * Adrianichthys roseni == Lähteet == Luokka:Nokkakalat
Astrid Snäll

Astrid Snäll (s. 11. marraskuuta 1999 Forssa) on suomalainen estejuoksija, joka edustaa Forssan Salamaa. Hänen valmentajansa on Ari Ketola. Snäll voitti vuoden 2018 Kalevan kisoissa pronssia 3 000 metrin estejuoksussa. == Lähteet == Luokka:Vuonna 1999 syntyneet Luokka:Elävät henkilöt Luokka:Suomalaiset estejuoksijat
Napostella

Napostella on 1970 ja 1980 luvulla Lohjalla valmistettu lasikuituinen moottorivene. Veneen pituus on 4,3 metriä ja leveys 1,7 metriä. Maksimi kantavuus on viisi henkilöä. Veneessä on neljä ilmakammiota rungossa. Perämoottorin maksimi tehosuositus on 55 hv. Venettä on valmistettu kahtena eri versiona, ensimmäisenä tyyppinä 1. Sport, ja sen jälkeen tyyppinä 2. Special. Merkittävin ero mallien välillä on tuulilasin rakenne ja muotoilu. Napostella tyyppi 1;ssä on kantikas neljään osaan jaettu suora tuulilasi metallikehyksillä, ja Napostella tyyppi 2;ssa tuulilasi on muotoilultaan pyöristetty yksiosainen ilman kehystä. Toinen ero löytyy lähinnä kojelaudan muotoilusta. 40 hv moottoriteholla ja 4 aikuisen kuormalla saavutetaan 24 solmun huippunopeus. Luokka:Veneet
Tatsunori Hara

thumb|200px|Tatsunori Hara Tatsunori Hara (, hiragana: はら たつのり; s. 22. heinäkuuta 1958) on entinen japanilainen baseballpelaaja. Hän pääsi Yomiuri Giantsiin vuonna 1981 ja nousi yhdeksi aikansa suurimmista japanilaisista baseballtähdistä.Vielä peliuransa jälkeen Hara on ollut julkisuudessa muun muassa Yomiuri Giantsin joukkueenjohtajana. Ennen ammattilaisuraansa Nagashima oli pelannut Tokai yliopistolla.Hara pääsi japanilaiseen Baseball Hall of Fameen vuonna 2018. Luokka:Japanilaiset baseballpelaajat Luokka:Vuonna 1958 syntyneet Luokka:Elävät henkilöt
Pohjois-Suomen Islamilainen Yhdyskunta

Pohjois-Suomen Islamilainen Yhdyskunta on Suomessa 10.11.2000 rekisteröity uskonnollinen yhdyskunta, jonka kotipaikka on Oulu. Yhteisön toiminta alkoi vuonna 1992. Yhdyskunnaksi se rekisteröityi vuonna 2000. Jäsenmäärältään yhdyskunta kuuluu Suomen suurimpiin islamilaisiin yhdyskuntiin. Vuonna 2018 siihen kuului 1028 jäsentä. Yhdyskunnalla on moskeija Oulussa. == Oulun moskeijaan liittyviä tapahtumia == Oulun moskeija on 2010-luvulla kärsinyt toistuvista ilkivallanteoista. Tiloihin on heitetty savukranaatti, ikkunoita on rikottu ja tiloihin on murtauduttu. Tapahtumat on kytketty Oulun seksuaalirikoksiin. Alle 10-vuotias lapsi joutui moskeijassa seksuaalisen hyväksikäytön ja raiskauksen uhriksi vuonna 2018. Tekijänä oli mies, joka vastasi lapsen uskonnollisesta kasvatuksesta. == Talous == Pohjois-Suomen Islamilainen Yhdyskunta on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 42 000 euroa. Keskimääräinen vuosittainen tuki on ollut noin 8 500 euroa. == Katso myös == * Luettelo Suomen islamilaisista yhteisöistä == Lähteet == Luokka:Suomen islamilaiset yhdyskunnat Luokka:Uskonto Oulussa
Suomen Islam-Keskus

Suomen Islam-Keskus (engl. Finnish Islamic Center) on Suomessa 2. helmikuuta 1994 rekisteröity uskonnollinen yhdyskunta, jonka kotipaikka on Helsinki. Yhdyskuntaan kuului 387 jäsentä vuonna 2018. Pääosa jäsenistä on taustaltaan pakistanilaisia. Yhdyskunnan moskeija sijaitsee Kalliossa. Moskeijassa saarnataan urduksi. == Katso myös == * Luettelo Suomen islamilaisista yhteisöistä == Lähteet == Luokka:Islam Helsingissä Luokka:Suomen islamilaiset yhdyskunnat
Banaanisammakko

Banaanisammakko (Polypedates leucomystax) on melasammakoiden (Rhacophoridae) heimoon kuuluva sammakkoeläinlaji. Aikuiset banaanisammakot ovat 3,8–8,9 senttimetrin mittaisia. Laji elää kotoperäisenä Aasian trooppisilla alueilla Intiasta Filippiineille. Banaanisammakot elävät 18–29 celsiusasteen lämpötilassa. == Lähteet == Luokka:Sammakkoeläimet
Helmiäisrasbora

Helmiäisrasbora (Rasboroides vaterifloris) on särkien (Cyprinidae) heimoon kuuluva kalalaji, jota käytetään akvaariokalana. Helmiäisrasbora on pieni, korkeintaan 4 senttimetrin mittainen kala. Sitä tavataan luonnossa ainoastaan Kalujoessa Sri Lankassa, Aasiassa. Helmiäisrasboran ravintoa ovat hyönteiset ja detritus eli hajoamistuotteet. == Lähteet == Luokka:Seeprakalat Luokka:uhanalaiset kalat
Idänlehtikuoriainen

Idänlehtikuoriainen (Agelastica alni) on lehtikuoriainen, jonka toukat syövät lepän ja toisinaan myös pähkinäpensaiden lehtiä jättäen vain lehtisuonet jäljelle. Idänlehtikuoriainen on aikuisena 6-7 millimetrin mittainen ja ulkonäöltään metallinhohtoisen sinivioletti, kupera kuoriainen. Toukat munitaan alkukesästä lepän lehden alapinnalle. Toukissa on piikkimäisiä ulokkeita ja sukasia. Ne elävät ensin suurena ryhmänä lehden alla, mutta jakautuvat nahanluonnin jälkeen eri lehdille. Idänlehtikuoriaiset talvehtivat sammalten tai lehtien alla. Runsaina määrinä idänlehtikuoriaiset voivat syödä kokonaisia lepikoita paljaaksi. Niitä esiintyy toisinaan etenkin Itä-Suomessa paljon. Lajin aiheuttamat tuhot eivät kuitenkaan ole taloudellisesti kovin merkittäviä.http://www.metla.fi/metinfo/metsienterveys/lajit_kansi/agalni-n.htm == Lähteet == == Aiheesta muualla == *Laji.fi: Idänlehtikuoriainen (Agelastica alni) *Ötökkätieto: Idänlehtikuoriainen (Agelastica alni) *ITIS: Agelastica alni *Centre for Agriculture and Biosciences International (CABI): Agelastica alni (alder leaf beetle) Luokka:Lehtikuoriaiset
Daharro

Daharro on kaupunki Hiiraanissa, Somaliassa. Kaupunkia asuttavat pääosin hawiyet. Daharro käyttää UTC+3-aikavyöhykettä. Kaupungin lämpötila on yleensä melko lämmin. Daharro on suurimmaksi osaksi erämaata. == Lähteet == Luokka:Somalian kaupungit
Anakapalle

Anakapalle on Visakhapatnamin esikaupunki Andhra Pradeshin osavaltiossa Intiassa. Kaupunki on Sarada-joen läheisyydessä. Anakapallen kunnanvaltuusto perustettiin vuonna 1878. == Väestö == Kaupungissa asui 84 523 henkilöä vuonna 2016. == Talous == Vihanneksien ja hedelmien kasvattaminen on Anakapallen suurimpia maatalouskeinoja. Tärkein viljelys on sokeriruoko. == Nähtävyydet == * Kotilingam * Bojjannakonda ==Lähteet== == Aiheesta muualla == Luokka:Visakhapatnam Luokka:Andhra Pradeshin kaupungit
Born (Belgia)

Born on kylä Amelin kunnassa, Belgiassa. Kylän tunnetuimpia maamerkkejä on kuvassa näkyvä vanha silta. Bornissa asui 573 asukasta vuonna 2008. Kylä on saanut nimensä siitä, että siellä on paljon lähteitä. Bornin postinumero on 4770. == Lähteet == Luokka:Belgian kylät Luokka:Liègen provinssi
2-aminopyridiini

2-Aminopyridiini (C5H7N) on pyridiinijohdannaisiin kuuluva aromaattinen ja heterosyklinen orgaaninen yhdiste. Yhdistettä käytetään valmistettaessa esimerkiksi lääkkeitä ja väriaineita. ==Ominaisuudet== Huoneenlämpötilassa 2-aminopyridiini on väritöntä kiteistä ainetta. Se on hyvin vesiliukoista ja liukenee myös etanoliin, dietyylieetteriin ja bentseeniin. Yhdisteellä esiintyy imiini-enamiinitautomeriaa. 2-Aminopyridiinin liuokset ovat emäksisiä. Yhdiste reagoi elektrofiilien kanssa olosuhteista riippuen joko renkaan tai aminoryhmän typpiatomilla. 2-Aminopyridiini voi reagoida myös elektrofiilisella aromaattisella substituutiolla.Shinkichi Shimizu, Nanao Watanabe, Toshiaki Kataoka, Takayuki Shoji, Nobuyuki Abe, Sinji Morishita & Hisao Ichimura: Pyridine and Pyridine Derivatives, Ullmann's Encyclopedia of Industrial Chemistry, John Wiley & Sons, New York, 2000. 2-Aminopyridiini ärsyttää ihoa, silmiä ja hengityselimiä. Sille altistuminen voi aiheuttaa kouristuksia ja muita keskushermostoperäisiä vaikutuksia. Viitattu 18.8.2019. ==Valmistus ja käyttö== 2-Aminopyridiiniä valmistetaan pyridiinin ja natriumamidin välisellä niin kutsutulla Tšitšibabin-reaktiolla. Sitä käytetään väriaineiden, maatalouskemikaalien ja lääkeaineiden esimerkiksi sulfapyridiinin, tripelennamiinin, piroksikaamin ja tenoksikaamin synteeseissä. :475px ==Lähteet== Luokka:Aromaattiset yhdisteet Luokka:Pyridiinit
Luukiillesuomuiset

Luukiillesuomuiset eli luuganoidit (Holostei) on kehittyneisiin luukaloihin kuuluva viuhkeväisten osaluokka, joka sisältää luuhaukikalat ja amiakalat. == Luokittelu == * Osaluokka: Luukiillesuomuiset (Holostei) ** Lohko: Ginglymodi *** Lahko: †Dapediiformes *** Lahko: Luuhaukikalat (Lepisosteiformes) *** Lahko: †Macrosemiiformes *** Lahko: †Semionotiformes ** Lohko: Halecomorphi *** Lahko: Amiakalat (Amiiformes) *** Lahko: †Ionoscopiformes *** Lahko: †Parasemionotiformes == Lähteet == Luokka:Viuhkaeväiset
Nguyễn-dynastia

Nguyễn-dynastia (1802–1945) oli viimeinen Vietnamia hallinnut keisarillinen dynastia. == Historia == Nguyễnin suku alkoi saada valtaa jo 1500-luvulla Lê- dynastian valtakaudella. Lê-, Mạc- ja Trinh-sukujen keskinäisten valtataisteluiden ja liittoutumien jälkeen vuonna 1673 saavutettiin rauhanomainen tila, jossa Nguyễn-suku hallitsi lähinnä Vietnamin eteläosia ja Trinh-suku sai pohjoisosat haltuunsa. Tây Sơnin kapinan jälkeen Gia Longista tul keisari vuonna 1802. Hänestä tuli Nguyễn-dynastian perustaja. Gia Longin kuoleman jälkeen dynastia harjoitti konservatiivista politiikkaa ja vastusti länsimaiden lähetystyötä. Tämä sai ranskalaiset hyökkäämään Vietnamiin ja valtaamaan sen kolme itäistä provinssia. Ranskalaisten vaikutusvalta laajeni, ja lopulta keisarilla oli enää nimellinen valta maan keskiosissa. Bảo Đại luopui kruunusta vuonna 1945. == Keisarit == # 1802-1820 : Gia Long (嘉隆帝) # 1820–1841 : Minh Mạng (明命帝) # 1841–1847 : Thiệu Trị (紹治帝) # 1847–1883 : Tự Đức (嗣德帝) # 1883-1883 : Dục Đức (育德帝) # 1883-1883 : Hiệp Hòa (協和帝) # 1883–1884 :Kiến Phúc (建福帝) # 1884–1885 : Hàm Nghi (咸宜帝) # 1885–1889 : Đồng Khánh (同慶帝) # 1889–1907 : Thành Thái (成泰帝) # 1907–1916 : Duy Tân (維新帝) # 1916–1925 : Khải Định (啟定帝) # 1926–1945 ja 1949–1955 : Bảo Đại (保大帝) == Lähteet == == Aiheesta muualla == *
Fairview (Kentucky)

Fairview on väestönlaskennallinen asuinpaikka Christianin ja Toddin piirikunnissa, Kentuckyssä, Yhdysvalloissa. Sen väkiluku oli vuoden väestönlaskennassa 286. Paikkakunta tunnetaan Konfederaation ainoan presidentin Jefferson Davisin synnyinpaikkana. == Asukkaat == Kunnan asukkaista 98,69 prosenttia on valkoisia ja 1,31 prosenttia muita etnisiä ryhmiä. 100 prosenttia asukkaista on Yhdysvaltain kansalaisia. Kunnan väestön keski-ikä on 18,5 vuotta. ==Kuvia== Tiedosto:Jefferson Davis State Historic Site & Museum.JPG|Jefferson Davis State Historic Site & Museum. Tiedosto:JeffDavisMemorial.jpg|Jefferson Davisin monumentin obeliski. == Lähteet == Luokka:Kentuckyn väestönlaskennalliset asuinpaikat
Kirje sulle

Kirje sulle on Katri Helenan albumi, joka julkaistiin vuonna 1984. Albumi on myynyt kultalevyyn oikeuttavan määrän. == Kappaleet == === A-puoli === # # # # # # === B-puoli === # # # # # # # == Lähteet == Luokka:Vuoden 1984 albumit Luokka:Katri Helenan albumit
Okjökull

Okjökull oli jäätikkö Islannissa Ok-tulivuoren huipulla. Se oli vuonna 1901 noin 38 neliökilometrin laajuinen, mutta vuonna 2014 se todettiin kuolleeksi jäätiköksi. Okjökullille pystytettiin vuonna 2019 muistomerkki. Okjökullin arvioidaan geologisen kartan perusteella olleen vuonna 1901 noin 38 neliökilometrin laajuinen, mutta vuoden 1978 ilmavalokuvassa jäätikön koko oli enää 3 neliökilometriä. Vuoden 1986 kuvassa kupolinmuotoinen Okjökull oli suoraan tulivuoren kraatterin pohjoispuolella, mutta elokuussa 2019 otetussa kuvassa jäätiköstä oli jäljellä enää pieniä jäisiä laikkuja. Islantilainen jäätikkötutkija Oddur Sigurðsson julisti vuonna 2014 Okjökullin kuolleeksi jäätiköksi. Jäätikön pitää joidenkin määritelmien mukaan olla liikkeessä. Kun jäätikkö on tarpeeksi paksu, se alkaa virrata oman painonsa ansiota. Okjökullillä ei ollut vuonna 2014 enää tarpeeksi massaa, eikä se siis enää virrannut. Islannin viranomaiset ja luonnontutkijat pystyttivät elokuussa 2019 jäätikölle muistolaatan, joka on otsikoitu ”Kirje tulevaisuudelle”. Laatassa kerrotaan Okjökullin olleen ensimmäinen kadonnut islantilainen jäätikkö. Sama kohtalo odottaa laatan mukaan muitakin Islannin jäätiköitä. == Lähteet == Luokka:Islannin jäätiköt
Korsisaari (saari)

Korsisaari on saari Pihlajaveden järvessä Savonlinnan seutukunnassa, Etelä- Savon maakunnassa. Saaren pinta-ala on 0,2 hehtaaria ja sen enimmäispituus on 80 metriä kaakkoon. Luokka:Suomen sisävesien saaret